Кантрольная тэставая работа 10 клас

1.Адзначце словы, вымаўленне якіх не адпавядае напісанню:  
1) раскідзісты;  
2) збожжа;  
3) масліна;  
4) барацьба;  
5) стараешся. 2. Адзначце пары словазлучэнняў, у якіх ужыты амонімы:  
1) байкі К. Крапівы - джэмпер з байкі;   
2) лясістыя мясціны - лясныя звяры;  
3) праязны дакумент - гістарычны дакумент;  
4) купіць акцыі - акцыі пратэсту;  
5) прадуктовы склад - націскны склад. 3.Адзначце фразеалагізмы, якія маюць значэнне "моцна правучыць каго-небудзь":  
1) набіваць руку;   
2) усыпаць перцу;  
3) пусціць чырвонага пеўня;  
4) накруціць хвост;  
5) ганяць сабак. 4.Адзначце словы, утвораныя бяссуфіксным спосабам:  
1) стогн;  
2) падкоп;  
3) падсвечнік;  
4) маладосць;  
5) моладзь. 5.Адзначце назоўнікі, якія маюць форму толькі множнага ліку:  
1) боты;  
2) насілкі;  
3) крупы;  
4) бярвенне;  
5) Дзяды. 6.Адзначце прыметнікі, якія не ўтвараюць ступеней параўнання:  
1) халасты;  
2) вараны;  
3) вузкі;  
4) персікавы;  
5) дрэнны. 7.Адзначце сказы з дзеясловамі абвеснага ладу:  
1) Пазней за ўсіх выбег з хаты Васілёк (А. Камароўскі).   
2) Цалуй за мяне нашу маленькую Віку…(А. Жук).  
3) Настаўніца яшчэ больш ажыўляецца, і ў вачах яе іскрачкі пабліскваюць (Я. Колас).  
4) Я хацеў бы спаткацца з Вамі на вуліцы ў ціхую сінюю ноч... (М. Багдановіч).  
5) На берагах гэтых рэк адбудуцца потым вялікія гістарычныя падзеі (В. Вольскі). 8.Адзначце сказы, у якіх выдзеленыя словы – прыназоўнікі:  
1) Кіра сціснула ***каля***грудзей худыя кулачкі і заплакала першая, за ёю мокра зашморгалі насамі ўсе дзяўчаткі (В. Адамчык).   
2) Пятро ад такіх думак ажно ўсхапіўся і абышоў **вакол** лаўкі (І. Шамякін).  
3) **Вакол**яснела (В. Карамазаў).

4)**Пасля**вайны выгляд вёсак перамяніўся (І. Шамякін).

5) **Пасля**маясумка з кніжкамі ды сшыткамі ціха шуснула ўніз, на дарогу! (Я. Брыль). 9.Адзначце сказы, у якіх на месцы пропускаў ужываецца ***не***:

1)Гром грымеў амаль безупынна, не змаўкаючы \_на хвіліну (В. Вольскі).  
2)Унізе, у цясніне,\_ то рачулка,\_ то ручаёк бурліць...(Д. Слаўковіч).  
3)Назаўтра, падняўшыся ўранні з пасцелі, Андрэй, як\_ дзіўна, не адчуў ні стомленасці, ні разбітасці (Б. Сачанка).   
4)Куды\_ прыязджалі, тэмаю пачатку размовы было надвор'е,нясцерпная,немиласэрная гарачыня (Ф. Янкоўскі).  
5)Чаго толькі Сцяпанка там\_ убачыў! (З. Бядуля).

10.Адзначце словазлученні, у якіх сувязь паміж словамі – прымыканне:  
1) чытаў уголас;  
2) сучаснае абсталяванне;  
3) спаць седзячы;  
4) зрабілі па-свойму;  
5) булка з карыцай.  
11.Адзначце аднасастаўныя безасабовыя сказы:  
1) У суседнім пакоі танцавалі (А. Жук).  
2) Навакол было глуха, маўкліва, панура (Я. Колас).  
3) Ад страху і нечаканасці ў мяне закалацілася сэрца (В. Адамчык).  
4) Пахла свежым, падталым снегам, мокрай бяростай (А. Кудравец).  
5) Нікому з хлопцаў не хацелася лішніх клопатаў (А. Наварыч).  
12.Адзначце сказы, у якіх на месцы пропускай трэба паставіць коску:  
1) Здавалася, што хадок правальваецца ў пясок\_ то адной, то другой нагою... (Я. Куршакоў).   
2) Лес\_ і рэчку, і клёкат бусловы, чалавечую ўсмешку ўраз можна знішчыць адным толькі словам, што бяздумна вырвецца ў нас (В. Вітка)  
3) З аржанішча нёсся прыемны\_ жытні пах (М. Гарэцкі).  
4) На дзвярах, на аканіцах, на высокім ганку\_ ўсюды майстэрская разьба, пафарбаваная ў розныя колеры (В. Вольскі).  
5) На момант усталявалася мёртвая\_ неверагодная ў разгар бою цішыня, якую парушаў толькі цяжкі тупат шматлікіх ног (А. Шашкоў).  
13.Адзначце сказы, у якіх выдзеленыя словы адасабляюцца:  
1) Фядорына хата з падслепаватымі акенцамі і ўвагнутай **як сядло** саламянай страхой туліцца наводшыбе Малога Сяла, пры самым лесе (В. Гардзей).  
2) Зямны паклон табе **радзіма** тваім палям, тваім лясам, тваім заводам з белым дымам, тваім гасцінцам і шляхам! (П. Глебка).  
3) А мне і ўвогуле **здаецца**, што ўсе сады свету створаны толькі для дзяцей (Я. Сіпакоў).  
4) Шчабяталі ластаўкі, ціўкалі **здаецца** пад самымі вокнамі вераб'і (Б. Сачанка).  
5) Маёр **нават** бачыў зялёныя частыя ўспышкі са ствала і намагаўся як мага дакладней запомніць тое месца, дзе яны цяпер відаць (М. Лупсякоў).  
14.Адзначце складаныя сказы, у якіх правільна пастаўлены знакі прыпынку паміж часткамі:

1) На кухні зазвінеў мабільнік, і маці хутка выйшла з пакоя (Р. Баравікова).  
2) Ззаду беглі байцы, і не сціхалі аўтаматы (М. Лупсякоў).  
3) Прыйдзе час - зноў збудуем мы хаты ўтульныя... (П. Панчанка).  
4) Я зразумеў: не варта адразу хваліць адзін аднаго (Д. Слаўкович).  
5) Там, дзе зайшло сонца ўжо расцягнулася, як доўгае пяро, сіняе воблака (А. Кудравец).  
15.Адзначце складаныя сказы з рознымі відамі сувязі частак:  
1) Ракеты патухлі, а кулямёт не сціхаў, і Забіла адразу здагадаўся, што пад грукат стрэлаў самы зручны момант выбрацца з вады (М. Лупсякоў).  
2) Вагон быў пуставаты, дарога далёкая, пажылы праваднік гаваркі (Я. Брыль).  
3) Час блізіўся пад абед, было душна, і Пятрок падумаў пра тое, што цяжка будзе жонцы ў аўтобусе, калі надумае сёння ехаць (А. Кудравец).   
4) Мы ахвотна згрызлі сакавітыя белабокія антонаўкі, зжавалі акрайчык хлеба, а тым часам лес пачынаў ажываць, поўніцца першымі галасамі аленяў (В. Карамазаў).  
5) Маўклівая вайна ў Глушаковай хаце, якая пачалася з таго вечара, калі Яўхім аб'явіў, што хоча жаніцца з Ганнаю, ішла без перамір'я некалькі тыдняў (І. Мележ).

**Тэкст да заданняў 16-20**

(1)Гарады, як і людзі, маюць свае знешнія асаблівасці, уласны гістарычны лёс. (2)Мазыр шырока раскінуў свае прамысловыя і жылыя мікрараёны на берагах ракі Прыпяці. (3)Яго непаўторную чароўнасць прызнаюць не толькі мазыране, але і шматлікія госці з іншых рэгіёнаў Беларусі, блізкага і далёкага замежжа. (4)Адпавядае прыроднай прыгажосці і гісторыя гэтай зямлі. (5)Сведкамі эпох, якія адшумелі над краем, з’яўляюцца шматлікія помнікі гісторыі і культуры, памятныя мясціны, звязаныя з працоўнымі і ратнымі подзвігамі нашых продкаў (Паводле А. Бабра).

16.Знайдзіце ў 5-м сказе дзеепрыметнік. Вызначце яго стыль. Адказ запишыце.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17.Адзначце, чым ускладнены 1-ы сказ:

1) аднароднымі членамі; 2) пабочным словам; 3) адасобленым азначэннем; 4) адасобленай акалічнасцю; 5) параўнальным зваротам.

18.Знайдзіце ў тэксце складаназалежны сказ. Вызначце від даданай часткі. Адказ запішыце.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

19.Выпішыце з тэксту слова, якое з’яўляецца сродкам сувязі 2-га і 3-га сказаў.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20.Вызначце стыль і тып тэксту. Адказ запішыце.